CELEX: 32011R0350
Language: hu
Date: 2011-04-11 00:00:00
Title: A Bizottság 350/2011/EU rendelete ( 2011. április 11. ) az 1251/2008/EK rendeletnek a 2010/221/EU határozattal az Ostreid herpeszvírus 1 μνar (OsHV-1 μνar) tekintetében jóváhagyott nemzeti intézkedések hatálya alá tartozó tagállamokba, illetve azok egyes részeibe szánt csendes-óceáni osztrigák szállítmányainak forgalomba hozatalára vonatkozó követelmények tekintetében történő módosításáról  EGT-vonatkozású szöveg

12.4.2011   
            
            
               HU
            
            
               Az Európai Unió Hivatalos Lapja
            
            
               L 97/9
            
         A BIZOTTSÁG 350/2011/EU RENDELETE
   (2011. április 11.)
   az 1251/2008/EK rendeletnek a 2010/221/EU határozattal az Ostreid herpeszvírus 1 μνar (OsHV-1 μνar) tekintetében jóváhagyott nemzeti intézkedések hatálya alá tartozó tagállamokba, illetve azok egyes részeibe szánt csendes-óceáni osztrigák szállítmányainak forgalomba hozatalára vonatkozó követelmények tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG
   tekintettel az Európai Unió működéséről szóló szerződésre,
   tekintettel a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló, 2006. október 24-i 2006/88/EK tanácsi irányelvre (1) és különösen annak 61. cikke (3) bekezdésére,
   mivel:
   
               (1)
            
            
               A 2006/88/EK tanácsi irányelvnek a tenyésztett víziállatok és az azokból származó termékek forgalomba hozatalára és közösségi behozatalára vonatkozó feltételek és bizonyítványkiállítási követelmények tekintetében történő végrehajtásáról és a kórokozó-átvivő fajok jegyzékének meghatározásáról szóló, 2008. december 12-i 1251/2008/EK bizottsági rendelet (2) meghatározza a tenyésztett víziállatok azon területekre történő behozatalára vonatkozó forgalombahozatali - köztük az állat-egészségügyi bizonyítványokkal kapcsolatos - követelményeket, amelyek a tenyésztett víziállatokban és a vadon élő víziállatokban előforduló egyes betegségek hatásának enyhítésére, a 2006/88/EK tanácsi irányelv 43. cikkével összhangban hozott nemzeti intézkedések jóváhagyásáról szóló, 2010. április 15-i 2010/221/EU bizottsági határozattal (3) jóváhagyott nemzeti intézkedések hatálya alá tartoznak.
            
         
               (2)
            
            
               2008 óta Írország, Franciaország és az Egyesült Királyság több területén is a csendes-óceáni osztrigák (Crassostrea gigas) megnövekedett arányú elhullását észlelik. A 2009-ben végzett járványügyi vizsgálatok arra engedtek következtetni, hogy a megnövekedett arányú elhullásban jelentős szerepet játszott az Ostreid herpeszvírus-1 (OsHV-1) egy újonnan leírt törzse, nevezetesen az OsHV-1 μνar.
            
         
               (3)
            
            
               Az OsHV-1 μνar továbbterjedésének megelőzése érdekében elfogadásra került az Ostreid herpeszvírus 1 μνar (OsHV-1 μνar) észlelésével kapcsolatban a Crassostrea gigas fajba tartozó osztrigák megnövekedett arányú elhullása elleni védekezésre irányuló intézkedések tekintetében a 2006/88/EK tanácsi irányelv végrehajtásáról szóló, 2010. március 2-i 175/2010/EU bizottsági rendelet (4). E rendelet intézkedéseket vezetett be betegség terjedésének ellenőrzésére 2011. április 30-ig tartó érvénnyel.
            
         
               (4)
            
            
               A 2011/187/EU határozattal (5) nemrég módosított 2010/221/EU határozat az annak III. mellékletében felsorolt tagállamokat feljogosítja arra, hogy az engedélyezett felügyeleti programok hatálya alá tartozó területekre szállított csendes-óceáni osztrigákra - az OsHV-1 μνar adott területekre történő behurcolásának megelőzése érdekében - forgalombahozatali követelményeket állapítsanak meg. Az uniós jogszabályok egyértelműsége és egyszerűsítése érdekében a vonatkozó forgalombahozatali követelményeket az 1251/2008/EK rendeletben meg kell határozni.
            
         
               (5)
            
            
               Az OsHV-1 μνarnak a 2010/221/EU határozat III. mellékletében felsorolt tagállamokba, vagy azok részeibe történő behurcolásának megelőzésére az emberi fogyasztást megelőzően tenyésztési célra, átmosóterületekbe, feladóközpontokba, tisztítóközpontokba vagy hasonló létesítményekbe szánt, és ilyen tagállamokba vagy azok részeibe behozott csendes-óceáni osztrigák szállítmányainak olyan területről kell származniuk, amely e területtel egyenértékű egészségügyi minősítéssel rendelkezik.
            
         
               (6)
            
            
               A követelmények betartásának biztosítása érdekében e szállítmányokat a szükséges igazolásokat tartalmazó állat-egészségügyi bizonyítványnak kell kísérnie.
            
         
               (7)
            
            
               Az 1251/2008/EK rendeletet ezért ennek megfelelően módosítani kell.
            
         
               (8)
            
            
               Annak érdekében, hogy a tagállamok és a gazdasági ágazat meghozhassák az ebben a rendeletben megállapított követelmények teljesítéséhez szükséges intézkedéseket, átmeneti intézkedéseket kell megállapítani.
            
         
               (9)
            
            
               Az OsHV-1 μνar továbbterjedésének elkerülése érdekében ez a rendelet közvetlenül a 175/2010/EU rendelet hatályának lejártát követő naptól alkalmazandó.
            
         
               (10)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Az 1251/2008/EK rendelet a következőképpen módosul:
   
               1.
            
            
               Az 1. cikk b) pontjának ii. alpontja helyébe a következő szöveg lép:
               
                           „ii.
                        
                        
                           a 2010/221/EU bizottsági határozattal (6) jóváhagyott nemzeti intézkedések hatálya alá tartozó tagállamokba, illetve azok egyes részeibe az emberi fogyasztást megelőzően tenyésztési célra, átmosóterületekbe, horgásztavakba, nyílt díszállattelepekre, állománypótlásra, valamint feladóközpontokba, tisztítóközpontokba vagy hasonló létesítményekbe szánt tenyésztett víziállatok;
                        
                     
         
               2.
            
            
               A 8a. cikk (1) bekezdésének a) pontja a következő, iii. ponttal egészül ki:
               
                           „iii.
                        
                        
                           a 2010/221/EU határozat III. mellékletében szereplő táblázat első oszlopában felsorolt betegségek közül legalább egy betegség esetében felügyeleti program alá tartozó területre;”
                        
                     
         
               3.
            
            
               A szöveg a következő 8b. cikkel egészül ki:
               „8b. cikk
               A 2010/221/EU határozattal jóváhagyott nemzeti intézkedések hatálya alá tartozó tagállamokba, illetve azok részeibe az emberi fogyasztást megelőzően feladóközpontokba, tisztítóközpontokba vagy hasonló létesítményekbe szánt élő puhatestűek
               (1)   Az emberi fogyasztást megelőzően feladóközpontokba, tisztítóközpontokba vagy hasonló létesítményekbe szánt élő puhatestűek szállítmányait a II. melléklet B. részében ismertetett bizonyítványmintának és az V. mellékletben foglalt magyarázó megjegyzéseknek megfelelően kitöltött állat-egészségügyi bizonyítványnak kell kísérnie, amennyiben az állatok(at):
               
                           a)
                        
                        
                           a 2010/221/EU határozat III. mellékletében szereplő táblázat második és negyedik oszlopában felsorolt tagállamokba, illetve azok egyes részeibe szállítják, vagyis olyan területre, amely a táblázat első oszlopában felsorolt betegségek közül legalább egy betegség esetében felügyeleti program alá tartozik;
                        
                     
                           b)
                        
                        
                           olyan fajba tartoznak, amely szerepel a II. melléklet C. részében, mint olyan betegség(ek)re fogékony faj, amely(ek)re felügyeleti program van érvényben a 2010/221/EU határozattal összhangban, az a) pontban meghatározottak szerint.
                        
                     (2)   Az (1) bekezdésben említett élő puhatestűeket tartalmazó szállítmányoknak eleget kell tenniük az említett állat-egészségügyi bizonyítványmintában előírt állat-egészségügyi követelményeknek és az abban hivatkozott magyarázó megjegyzéseknek.
               (3)   Ez a cikk nem alkalmazandó azokra a feladóközpontokba, tisztítóközpontokba vagy hasonló létesítményekbe szánt szállítmányokra, amelyekben az illetékes hatóság által jóváhagyott, olyan szennyvízkezelő rendszer működik, amely:
               
                           a)
                        
                        
                           hatástalanítja a körbezárt vírusokat; vagy
                        
                     
                           b)
                        
                        
                           elfogadható szintre csökkenti a betegségeknek a természetes vizekbe történő átvitelének kockázatát.”
                        
                     
         
               4.
            
            
               A II. melléklet helyébe e rendelet mellékletének szövege lép.
            
         2. cikk
   (1)   A jelen rendelettel bevezetett módosítások hatálybalépése előtt a 2011. május 15-ig tartó átmeneti időszakban a csendes-óceáni osztrigák szállítmányait továbbra is forgalomba lehet hozni, amennyiben azokat az 1251/2008/EK rendelet II. melléklete A. vagy B. részének megfelelően kiállított állat-egészségügyi bizonyítványok kísérik, valamint egy, a 175/2010/EU rendelet II. melléklete szerint kiállított állat-egészségügyi bizonyítvány, és végső rendeltetési helyüket az adott időpont előtt elérik.
   (2)   A jelen rendelettel bevezetett módosítások hatálybalépése előtt egy 2012. július 1-jéig tartó átmeneti időszakban a víziállatok szállítmányait továbbra is forgalomba lehet hozni, amennyiben azokat az 1251/2008/EK rendelet II. melléklete A. és B. részének megfelelően kiállított állat-egészségügyi bizonyítványok kísérik, és az OsHV-1 μνar tekintetében nem alkalmazandók rájuk a II. részben szereplő állat-egészségügyi igazolások, valamint végső rendeltetési helyüket az adott időpont előtt elérik.
   3. cikk
   Ez a rendelet az Európai Unió Hivatalos Lapjában történő közzétételét követő harmadik napon lép hatályba.
   A rendeletet 2011. május 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. április 11-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 328., 2006.11.24., 14. o.
   
      (2)  HL L 337., 2008.12.16., 41. o.
   
      (3)  HL L 98., 2001.4.20., 7. o.
   
      (4)  HL L 52., 2010.3.3., 1. o.
   
      (5)  HL L 80., 2011.3.26., 15. o.
   
      (6)  HL L 98., 2010.4.20., 7. o.”
   
      MELLÉKLET
      
         
            „II. MELLÉKLET
            A.   RÉSZ
            
               A tenyésztési célra, átmosóterületekbe, horgásztavakba, nyílt díszállattelepekre és állománypótlásra szánt tenyésztett víziállatok forgalomba hozatalára vonatkozó állat-egészségügyi bizonyítványminta
            
            
               
            
               
            
               
            
               
            
               
            B.   RÉSZ
            
               Az emberi fogyasztást megelőzően feladóközpontokban, tisztítóközpontokban vagy hasonló létesítményekben történő továbbfeldolgozásra szánt víziállatok és az azokból származó termékek forgalomba hozatalára vonatkozó állat-egészségügyi bizonyítványminta
            
            
               
            
               
            
               
            C.   RÉSZ
            
               A 2010/221/EU határozat szerint elfogadott nemzeti intézkedések hatálya alá tartozó betegségekre fogékony fajok jegyzéke
            
            
                        Betegség
                     
                     
                        Betegségre fogékony fajok
                     
                  
                        Pontyfélék tavaszi virémiája (SVC)
                     
                     
                        Pettyes busa (Aristichthys nobilis), ezüstkárász (Carassius auratus), kárász (Carassius carassius), amur (Ctenopharyngodon idellus), közönséges ponty és koi ponty (Cyprinus carpio), fehér busa (Hypophthalmichthys molitrix), szürke harcsa (Silurus glanis), valamint compó (Tinca tinca) és jász (Leuciscus idus)
                     
                  
                        Bakteriális vesebetegség (BKD)
                     
                     
                        Család: Salmonidae
                        
                     
                  
                        Fertőző hasnyálmirigy-elhalás (IPN)
                     
                     
                        Szivárványos pisztráng (Oncorhynchus mykiss), pataki szajbling (Salvelinus fontinalis), sebes pisztráng (Salmo trutta), lazac (Salmo salar) és csendes-óceáni lazac (Oncorhynchus spp.), valamint nagy maréna (Coregonus lavaretus)
                     
                  
                        Gyrodactylus salaris fertőzés
                     
                     
                        Lazac (Salmo salar), szivárványos pisztráng (Oncorhynchus mykiss), sarkvidéki szajbling (Salvelinus alpinus), észak-amerikai pataki szajbling (Salvelinus fontinalis), pénzes pér (Thymallus thymallus), észak-amerikai tavipisztráng (Salvelinus namaycush) és sebes pisztráng (Salmo trutta)
                     
                  
                        Ostreid herpeszvírus 1 μνar (OsHV-1 μνar)
                     
                     
                        Csendes-óceáni osztriga (Crassostrea gigas)”